Diari Oficial de la Generalitat Valenciana


Sumari del DOGV 9432, del 21-09-2022 (2022/7889)

RESOLUCIÓ de 30 d'agost de 2022, de la Direcció General de Relacions amb la Unió Europea i l'Estat, per la qual es publica l'Acord de la Comissió Bilateral de Cooperació Administració general de l'Estat-Generalitat, en relació amb la Llei 6/2021, de 12 de novembre, de la Generalitat, de protecció del palmerar d'Elx.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9432

Data del DOGV
:   21-09-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/7889


Data del document
:   30-08-2022

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * Patronat El Palmerar d'Elx
    * Elx
    * arboricultura
    * arbre
    * ben cultural
    * patrimoni cultural
    * legislació
    * horta

RESOLUCIÓ de 30 d'agost de 2022, de la Direcció General de Relacions amb la Unió Europea i l'Estat, per la qual es publica l'Acord de la Comissió Bilateral de Cooperació Administració general de l'Estat-Generalitat, en relació amb la Llei 6/2021, de 12 de novembre, de la Generalitat, de protecció del palmerar d'Elx. [2022/7889]  
D'acord amb el que estableix l'article 33 de la Llei orgànica 2/1979, de 3 d'octubre, del Tribunal Constitucional, modificat per la Llei orgànica 1/2000, de 7 de gener, aquesta direcció general disposa la publicació en el Diari Oficial de la Generalitat Valenciana de l'acord que es transcriu com a annex en aquesta resolució.  
  
València, 30 d'agost de 2022.- La directora general de Relacions amb la Unió Europea i l'Estat: Daría Terrádez Salom.  
  
  
  
Annex  
  
Acord de la Comissió Bilateral de Cooperació Administració general de l'Estat-Generalitat en relació amb la Llei 6/2021, de 12 de novembre, de la Generalitat, de protecció i promoció del palmerar d'Elx.  
  
I. De conformitat amb les negociacions prèvies celebrades pel grup de treball constituït per Acord de la Comissió Bilateral de Cooperació Administració general de l'Estat-Generalitat per a l'estudi i proposta de solució de les discrepàncies manifestades en relació amb els articles 6, 7 i la disposició addicional segona de la Llei 6/2021, de 12 de novembre, de la Generalitat, de protecció i promoció del palmerar d'Elx, totes dues parts les consideren solucionades conforme amb els següents compromisos:  
a) Totes dues parts consideren procedent, de conformitat amb el que es disposa en l'article 141 de la Llei 40/2015, d'1 d'octubre, de règim jurídic del sector públic, la col·laboració entre l'Administració general de l'Estat i la Generalitat en relació amb les qüestions derivades de l'aplicació de la Llei 6/2021, de 12 de novembre, de la Generalitat, de la Comunitat Valenciana, de protecció i promoció del palmerar d'Elx, per a la qual cosa podran establir procediments específics de conformitat amb les previsions del present acord.  
b) Totes dues parts consideren solucionades les discrepàncies en relació amb l'article 6, l'article 7.1 i 3 i la disposició addicional segona de la Llei 6/2021, de 12 de novembre, de la Generalitat, amb el compromís de la Generalitat d'impulsar una modificació normativa que atorgue caràcter no vinculant als informes de l'òrgan de gestió del palmerar d'Elx previstos en la Llei 6/2021, i que exceptue d'autorització prèvia de la conselleria competent en matèria de cultura els títols que habiliten per a l'ús privatiu del domini públic hidràulic, inclosos els projectes de construcció, modificació o rehabilitació de les infraestructures hidràuliques que possibiliten aquest ús, en els termes regulats en la legislació estatal en la matèria i les autoritzacions de les obres que s'exigeixen per a acomplir les normes tècniques de seguretat per a les preses i els seus embassaments aprovades pel Reial decret 264/2021, de 13 d'abril, pel qual s'aproven les normes tècniques de seguretat per a les preses i els seus embassaments.  
c) Totes dues parts consideren oportuna la participació de l'Administració general de l'Estat en el grup de treball que haurà de redactar la proposta de modificació normativa a impulsar per la Generalitat.  
  
II. A conseqüència de l'acord aconseguit, totes dues parts consideren resoltes les discrepàncies manifestades i conclosa la controvèrsia plantejada.  
  
III. Comunicar aquest acord al Tribunal Constitucional als efectes previstos en l'article 33.2 de la Llei orgànica 2/1979, de 3 d'octubre, del Tribunal Constitucional, així com publicar aquest acord en el Boletín Oficial del Estado i en el Diari Oficial de la Generalitat Valenciana.